Legal Document

Category: 1729

Text:
109. ΑΠΟΦΑΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Ε5/3867 της 25 Ιουν./5 Ιουλ. 1984  (ΦΕΚ Β΄448) Διαδικασία χορήγησης εκπαιδευτικών αδειών στα μέλη του Ε.Π. και Ε.Ε.Π. των Τ.Ε.Ι. και υποχρεώσεις των αδειούχων. Έχοντας υπόψη: Τις διατάξεις του άρθρ. 20 περίπτ. Β΄ παρ. 5 εδάφ. β΄ και 33 παρ. 1 του Νόμ. 1404/83 «δομή και λειτουργία Τεχνολογικών Εκπαιδευτικών Ιδρυμάτων Τ.Ε.Ι», αποφασίζουμε: Διαδικασία χορήγησης εκπαιδευτικής άδειας Άρθρ.1.-Καθορίζουμε τη διαδικασία χορήγησης εκπαιδευτικής άδειας στα μέλη του Ε.Π. και Ε.Ε.Π. των Τ.Ε.Ι. και τις υποχρεώσεις του ως εξής: 1.Τα μέλη του Ε.Π. και Ε.Ε.Π. που επιθυμούν να απασχοληθούν σε χώρους εργασίας στο εσωτερικό ή το εξωτερικό στους οποίους γίνεται εφαρμογή επιστημονικών ή καλλιτεχνικών μεθόδων και γνώσεων ή να συμμετάσχουν σε εκπαιδευτικό ή ερευνητικό έργο σε εκπαιδευτικό ή ερευνητικό έργο σε εκπαιδευτικό ή επιστημονικό ίδρυμα ή φορέα της χώρας ή του εξωτερικού εφόσον έχουν τις προϋποθέσεις της παρ. 3 περίπτ. Ε΄ του άρθρ. 20 του Νόμ. 1404/83 και δεν έχουν υπερβεί το 55ο (Αντί για τη σελ. 516,57745(α) Σελ. 516,57745(β) Τεύχος ΙΒ-3-3 Σελ. 67 564 Κέντρα Ανώτερης Τεχ/κής Εκπ/σης (Κ.Α.Τ.Ε.) Τεχν/κά Εκπ/κά Ιδρύματα (Τ.Ε.Ι.) 32.Ε.κ.103-109 έτος της ηλικίας τους υποβάλλουν στο συμβούλιο του τμήματος αίτηση για χορήγηση εκπαιδευτικής άδειας τουλάχιστον έξι μήνες πριν από την έναρξη του εκπαιδευτικού προγράμματος. Το άνω όριο ηλικίας των 55 ετών καταργήθηκε και η εκπαιδευτική άδεια χορηγείται μέχρι πέρατος της υπηρεσίας από την Ε5/5253/5-9 Οκτ. 1989 (ΦΕΚ Β΄ 770) απόφ. Υπ. Παιδείας. «Τα μέλη του Ε.Π. και Ε.Ε.Π. που επιθυμούν να συμμετάσχουν σε επιστημονικά συνέδρια εκπαιδευτικές ή μορφωτικές ανταλλαγές ή παρουσίαση σεμιναρίων σε άλλα εκπαιδευτικά ιδρύματα για χορήγηση εκπαιδευτικής άδειας υποβάλλουν στο συμβούλιο του τμήματος 3 μήνες πριν, αίτηση εφόσον δεν πρόκειται για διατεταγμένη υπηρεσία μαζί με τη συγκεκριμένη πρόταση ή πρόσκληση, στην οποία αναφέρεται αναλυτικά το αντικείμενο και η χρονική διάρκεια του έργου τους. Μετά τη λήξη της εκπαιδευτικής άδειας οι αναφερόμενοι υποβάλλουν στο συμβούλιο του τμήματος στοιχεία για την ενεργό συμμετοχή τους στο συγκεκριμένο πρόγραμμα». Το μέσα σε « » δεύτερο εδάφιο προστέθηκε από την Ε5/5584/3-21 Αυγ. 1984 (ΦΕΚ Β΄ 573) απόφ. Υπ. Παιδείας. 2.Μαζί με την αίτηση υποβάλλονται: α)πίνακας στον οποίο αναφέρονται: ι)τα πλήρη στοιχεία επωνυμίας και διεύθυνσης του ιδρύματος ή της επιχείρησης στην οποία προτίθεται να μετεκπαιδευτεί ή απασχοληθεί ο ενδιαφερόμενος, ιι)το είδος τω συγκεκριμένων εργασιών ή μαθημάτων με τα οποία θα απασχοληθεί, ιιι)η πιθανή χρονική διάρκεια αποπεράτωσης της συγκεκριμένης μετεκπαίδευσης, ιν)το αν θα παίρνεις ή όχι αμοιβή και σε ποιο ύψος, ν)η συνάφεια της ζητούμενης μετεκπαίδευσης σε σχέση με την ειδικότητα που κατέχει. β)σχετική βεβαίωση του ιδρύματος ή της επιχείρησης ότι γίνεται δεκτός για συμμετοχή σε εκπαιδευτικό ή ερευνητικό έργο ή για απασχόληση σε συγκεκριμένο αντικείμενο. γ)Οι υπότροφοι διεθνών οργανισμών ή άλλων φορέων επισυνάπτουν απόφαση έγκρισης της υποτροφίας για τη συμμετοχή τους σε συγκεκριμένο εκπαιδευτικό ή ερευνητικό έργο. δ)οι ενδιαφερόμενοι να συμμετάσχουν στα προγράμματα τεχνικής βοήθειας επισυνάπτουν την απόφαση με την οποία προκηρύσσονται οι θέσεις. 3.Το Συμβούλιο του τμήματος εισηγείται στο συμβούλιο του Τ.Ε.Ι. το οποίο στη συνέχεια διαβιβάζει όλα τα σχετικά δικαιολογητικά μαζί με την εισήγηση στην οικεία υπηρεσία του Υπουργείου για την έκδοση της απόφασης. 4.Για παράταση της εκπαιδευτικής άδειας και μέχρι του δικαιουμένου χρόνου, σύμφωνα με την παρ. 2α και β του άρθρ. 20 (περίπτ. Ε) του Νόμ. 1404/83, η αίτηση υποβάλλεται στο συμβούλιο του τμήματος Σελ. 516,57746(β) Τεύχος ΙΒ-3-3 Σελ. 68 3 τουλάχιστον μήνες πριν τη λήξη της άδειας που έχει ήδη χορηγηθεί. Προγραμματισμός εκπαιδευτικών αδειών Άρθρ.2.-Με βάση τις υποβαλλόμενες κατά το προηγούμενο άρθρο αιτήσεις και εκτίμηση των υπηρεσιακών αναγκών, το συμβούλιο του τμήματος, με την επιφύλαξη της παρ. 6 περίπτ. Ε του άρθρ. 20 του Νόμ. 1404/83, προγραμματίζει τη χορήγηση των εκπαιδευτικών αδειών στα μέλη του Ε.Π. και Ε.Ε.Π. του τμήματος, προηγούνται δε οι υπότροφοι διεθνών οργανισμών ή άλλων φορέων. Υποχρεώσεις αδειούχων εκπαιδευτικών Άρθρ.3.-1.Τα μέλη του Ε.Π. και Ε.Ε.Π. που έτυχαν εκπαιδευτικής άδειας για χρονικό διάστημα μεγαλύτερο του εξαμήνου υποχρεούνται κάθε εξάμηνο να υποβάλλουν στο συμβούλιο του τμήματος βεβαίωση του φορέα του χώρου εργασίας ή του ιδρύματος, αντίστοιχα, για την πορεία της εκπαίδευσής τους. 2.Μετά τη λήξη της εκπαιδευτικής άδειας οι εκπαιδευτικοί υποχρεούνται να υπηρετήσουν στα Τ.Ε.Ι. για ίσο χρονικό διάστημα, διαφορετικά καταβάλουν στο δημόσιο ποσό ίσο με τις αποδοχές του χρόνου που υποχρεώνονται να υπηρετήσουν. 3.Στα μέλη του Ε.Π. και Ε.Ε.Π. που χορηγήθηκε εκπαιδευτική άδεια πάνω από 3 μήνες, δεν επιτρέπεται κατά τη διάρκεια της άδειας αυτής οποιαδήποτε απασχόληση που προβλέπεται από το άρθρ. 20 περίπτ. Δ΄ του Νόμ. 1404/83. 4.ΟΙ υπότροφοι διεθνών οργανισμών ή άλλων φορέων, για τον καθορισμό των αποδοχών τους σύμφωνα με την περίπτωση Ε παρ. 4 του άρθρ. 20 του Νόμ. 1404/83, θεωρούνται ως μισθοδοτούμενοι από το φορέα απασχόλησής τους. Διακοπή εκπαιδευτικής άδειας Άρθρ.4.-1.Διακοπή της εκπαιδευτικής άδειας από υπαιτιότητα του αδειούχου αποτελεί άρνηση εκτέλεσης καθήκοντος που διώκεται πειθαρχικά κατά τις κείμενες διατάξεις οι δε επιπλέον αποδοχές και τα τυχόν καταβληθέντα έξοδα μετάβασης και επιστροφής επιστρέφονται σύμφωνα με τις διατάξεις περί δημοσίου λογιστικού. 2.Εάν η διακοπή οφείλεται σε λόγους υγείας ή ανώτερης βίας, ο εκπαιδευτικός υποχρεούται να προσκομίσει βεβαίωση νοσοκομείου εφόσον βρίσκεται στο εξωτερικό ή της οικείας υγειονομικής επιτροπής εφόσον βρίσκεται στο εσωτερικό, ή να αποδείξει τους προβαλλόμενους λόγους ανώτερης βίας, διαφορετικά εφαρμόζονται τα αναφερόμενα στην προηγούμενη παράγραφο. Τους προβαλλόμενους λόγους ανώτερης βίας κρίνει το υπηρεσιακό συμβούλιο του άρθρ. 32 του Νόμ. 1404/83. 565 32.Ε.κ.109 Κέντρα Ανώτερης Τεχ/κής Εκπ/σης (Κ.Α.Τ.Ε.) Τεχν/κά Εκπ/κά Ιδρύματα (Τ.Ε.Ι.)